земя, предназначена за непроизводствени площи или особености на ландшафта, особено ако не е приложим никой от трите варианта, посочени в приложение III към Регламент (ЕС) 2021/2115,
 —
 специфичния дял (или дялове) на обработваемата земя, спрямо която се прилага стандартът,
 —
 посочване на особеностите на ландшафта и непроизводствените площи от следния индикативен списък: земя, оставена под угар, живи плетове, отделни дървета или групи дървета, редове от дървета, синори, парцели, буферни ивици, канавки, потоци, малки езера, малки влажни зони, каменни стени, каменни пирамиди, тераси, културни особености и други,
 —
 за всеки вид особеност на ландшафта и непроизводствени площи, избрани от държавите членки сред тези от индикативния списък по второто тире от настоящата подточка — посочване на минималния размер и коефициентите на тежест или коефициентите на преобразуване, използвани за изчисляване на минималния дял на особеностите на ландшафта и непроизводствените площи в обработваемата земя според приноса им към целта по отношение на биологичното разнообразие, когато е приложимо,
 —
 информацията за вида на засегнатите земеделски стопани, включително прилаганите изключения, посочени в бележка под линия 1 към ДЗЕС 8 в приложение III към Регламент (ЕС) 2021/2115,
 —
 списъка на особеностите на ландшафта, засегнати от стандарта за запазване на особеностите на ландшафта,
 —
 мерките за избягване на инвазивни растителни видове, когато е приложимо;
 ix)
 за ДЗЕС 9: елементите за определяне на екологично чувствителните постоянно затревени площи и съответния индикативен брой хектари;
 е)
 когато съгласно член 13, параграф 2 от Регламент (ЕС) 2021/2115 държавите членки определят допълнителни стандарти за ДЗЕС освен тези, установени в приложение III, по отношение на основните цели на това приложение — обяснение за практиката в земеделското стопанство, териториален обхват, вид земеделски стопани, спрямо които се прилага стандартът, и описание на начина, по който стандартът допринася за постигането на целта;
 ж)
 когато е целесъобразно — обяснение на приноса на ОСП за увеличаване на подпомагането и за разширяване на мащаба на интегрираните стратегически проекти за природата в полза на общностите на земеделските стопани съгласно Регламент (ЕС) 2021/783 на Европейския парламент и на Съвета (1).
 3.2. Преглед на съответните интервенции и условия за млади земеделски стопани
 В този подраздел се представят елементите, определени в член 109, параграф 2, буква б) от Регламент (ЕС) 2021/2115, и, когато е приложимо, обяснение на приноса на ОСП по отношение на трансграничната мобилност с учебна цел на лица, заети в областта на селското стопанство и развитието на селските райони, с акцент върху младите земеделски стопани и жените в селските райони в съответствие с Регламент (ЕС) 2021/817 на Европейския парламент и на Съвета (2).
 3.3. Преглед на връзката между обвързаното с производството подпомагане на доходите и Директива 2000/60/ЕО на Европейския парламент и на Съвета (3)
 В този подраздел се представят елементите, определени в член 109, параграф 2, буква в) от Регламент (ЕС) 2021/2115.
 3.4. Преглед по отношение на целта за по-справедливо разпределение и по-ефективно и ефикасно насочване на подпомагането на доходите
 В този подраздел се представят елементите, определени в член 109, параграф 2, буква г) от Регламент (ЕС) 2021/2115.
 3.5. Преглед на свързаните със сектора интервенции
 В този подраздел се представят елементите, определени